title: A Bizottság (EU) 2019/1948 végrehajtási rendelete (2019. november 25.) a Kínai Népköztársaságból származó egyes korrózióálló acélok behozatalára vonatkozóan az (EU) 2018/186 bizottsági végrehajtási rendelettel bevezetett dömpingellenes intézkedések esetleges kijátszására vonatkozó vizsgálat megindításáról, valamint az ezekre a behozatalokra vonatkozó nyilvántartásbavételi kötelezettség bevezetéséről

text:
                  26.11.2019

                  HU

                  Az Európai Unió Hivatalos Lapja

                  L 304/10

         A BIZOTTSÁG (EU) 2019/1948 VÉGREHAJTÁSI RENDELETE
         (2019. november 25.)
         a Kínai Népköztársaságból származó egyes korrózióálló acélok behozatalára vonatkozóan az (EU) 2018/186 bizottsági végrehajtási rendelettel bevezetett dömpingellenes intézkedések esetleges kijátszására vonatkozó vizsgálat megindításáról, valamint az ezekre a behozatalokra vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló (EU) 2016/1036 európai parlamenti és tanácsi rendeletre (1) és különösen annak 13. cikke (3) bekezdésére és 14. cikke (5) bekezdésére,
         a tagállamok tájékoztatását követően,
         mivel:
         A.   HIVATALBÓL INDÍTOTT VIZSGÁLAT

                     (1)

                     Az Európai Bizottság (a továbbiakban: Bizottság) az (EU) 2016/1036 rendelet (a továbbiakban: alaprendelet) 13. cikkének (3) bekezdése és 14. cikkének (5) bekezdése alapján úgy határozott, hogy hivatalból kivizsgálja a Kínai Népköztársaságból származó egyes korrózióálló acélok behozatalára vonatkozó dömpingellenes intézkedések esetleges kijátszását, és elrendeli e behozatalok nyilvántartásba vételét.

               B.   TERMÉK

                     (2)

                     Az intézkedések esetleges kijátszása által érintett termék jellemzői a következők: vasból vagy ötvözött acélból vagy ötvözetlen acélból készült, síkhengerelt; alumíniummal csillapított; tűzihorganyzással cinkkel és/vagy alumíniummal, de nem más fémmel lemezelt vagy bevont; kémiailag passzivált termék; amely: legalább 0,015, de legfeljebb 0,170 tömegszázalék széntartalommal, legalább 0,015, de legfeljebb 0,100 tömegszázalék alumíniumtartalommal, legfeljebb 0,045 tömegszázalék nióbiumtartalommal, legfeljebb 0,010 tömegszázalék titántartalommal és legfeljebb 0,010 tömegszázalék vanádiumtartalommal rendelkezik; tekercsben, méretre vágott lemezekben és keskeny szalagokban kiszerelve.
                     A következők nem tartoznak a termékkörbe:

                                 —

                                 a rozsdamentes acélból, a szilícium-elektromos acélból és a gyorsacélból készült termékek,

                                 —

                                 a melegen hengerelt vagy hidegen hengerelt (hidegen tömörített), de tovább meg nem munkált termékek.

                           Az érintett termék jelenleg az ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 és ex 7226 99 70 KN-kód alá tartozik (TARIC-kódok: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010, 7226997094), és a Kínai Népköztársaságból származik (a továbbiakban: az érintett termék). A jelenleg hatályban lévő intézkedések erre a termékre vonatkoznak.
                     Az esetleges kijátszással összefüggésben vizsgált termék: egyes korrózióálló acélok. Ezek vasból vagy ötvözött acélból vagy ötvözetlen acélból készült, síkhengerelt termékek; tűzihorganyzással cinkkel és/vagy alumíniummal, de nem más fémmel lemezelve vagy bevonva; kémiailag passziválva; kiegészítő felületi kezeléssel – például olajozással vagy szigeteléssel – vagy anélkül; amelyek: legfeljebb 0,5 tömegszázalék széntartalommal, legfeljebb 1,1 tömegszázalék alumíniumtartalommal, legfeljebb 0,12 tömegszázalék nióbiumtartalommal, legfeljebb 0,17 tömegszázalék titántartalommal és legfeljebb 0,15 tömegszázalék vanádiumtartalommal rendelkeznek; tekercsben, méretre vágott lemezekben és keskeny szalagokban kiszerelve, mely termékek jelenleg az ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 KN-kód alá tartoznak (TARIC-kódok: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), és a Kínai Népköztársaságból származnak (a továbbiakban: a vizsgált termék).
                     A következők nem tartoznak a termékkörbe:

                                 —

                                 a rozsdamentes acélból, a szilícium-elektromos acélból és a gyorsacélból készült termékek,

                                 —

                                 a melegen hengerelt vagy hidegen hengerelt (hidegen tömörített), de tovább meg nem munkált termékek,

                                 —

                                 a fenti (2) preambulumbekezdésben meghatározott érintett termék.

               C.   MEGLÉVŐ INTÉZKEDÉSEK

                     (3)

                     A jelenleg hatályban lévő és esetlegesen kijátszott intézkedések az (EU) 2018/186 bizottsági végrehajtási rendelettel (2) elrendelt dömpingellenes intézkedések (a továbbiakban: a meglévő intézkedések).

               D.   INDOKOK

                     (4)

                     A Bizottságnak elegendő bizonyíték áll rendelkezésére arra vonatkozóan, hogy a Kínai Népköztársaságból származó érintett termék behozatalára elrendelt, meglévő dömpingellenes intézkedéseket az érintett termék kismértékű módosítása révén kijátsszák.

                     (5)

                     Konkrétabban a TARIC-statisztikák azt mutatják, hogy az érintett termékre az (EU) 2018/186 bizottsági végrehajtási rendelettel előírt végleges dömpingellenes vám kivetését követően jelentősen megváltozott a kereskedelem szerkezete a Kínai Népköztársaságból az Unióba irányuló kivitel tekintetében. Ennek a változásnak a vám kivetésén kívül semmilyen más megfelelő magyarázata vagy gazdasági indoka nincs.

                     (6)

                     Ezen túlmenően a bizonyítékok alapján megállapítható, hogy ez a változás a kismértékben módosított érintett termék behozatalából ered; ilyen változás lehet például vékony olajbevonat alkalmazása, a szén-, az alumínium-, a nióbium-, a titán- vagy a vanádiumtartalom kismértékű növelése vagy az egyszerű cink- vagy alumíniumbevonat felváltása pl. cink-magnézium-alumínium összetételű bevonattal. A meggyőző bizonyíték rámutat, hogy az ilyen gyakorlat vagy eljárás a vám kivetésén kívül más észszerű okkal vagy gazdasági indokkal nem magyarázható.

                     (7)

                     A Bizottság továbbá elegendő meggyőző bizonyítékot szerzett arra vonatkozóan, hogy az érintett termékre vonatkozó, meglévő dömpingellenes intézkedések javító hatásai a mennyiség és az ár tekintetében nem tudnak teljes mértékben érvényesülni. Úgy tűnik, hogy az érintett termék behozatalát a vizsgált termék jelentős mennyiségű behozatala váltotta fel. Elegendő meggyőző bizonyíték áll rendelkezésre emellett arra vonatkozóan is, hogy a vizsgált termék behozatala a meglévő intézkedésekhez vezető vizsgálat során megállapított, kárt nem okozó árnál alacsonyabb árakon történik.

                     (8)

                     Végezetül a Bizottság elegendő meggyőző bizonyítékot szerzett arra vonatkozóan is, hogy a vizsgált termék értékesítése az érintett termékre korábban megállapított rendes értékkel összehasonlítva dömpingáron történik.

                     (9)

                     Amennyiben a Bizottság a vizsgálat során az alaprendelet 13. cikkének hatálya alá tartozó, a fentiekben említettől eltérő más kijátszási gyakorlatot is feltár, a vizsgálatot arra is kiterjesztheti.

               E.   ELJÁRÁS

                     (10)

                     A fentiek alapján a Bizottság megállapította, hogy elegendő bizonyíték áll rendelkezésre az alaprendelet 13. cikkének (3) bekezdése szerinti vizsgálat megindításához, valamint a vizsgált termék behozatalára vonatkozó nyilvántartásbavételi kötelezettségnek az alaprendelet 14. cikkének (5) bekezdésével összhangban történő bevezetéséhez.

               a)   Kérdőívek

                     (11)

                     A vizsgálathoz szükségesnek tartott információk beszerzése érdekében a Bizottság kérdőíveket küld a Kínai Népköztársaságban működő, ismert exportőrök/gyártók és ezek ismert szövetségei részére. Információkat szükség szerint az uniós gazdasági ágazattól is be lehet kérni.

                     (12)

                     Mindazonáltal valamennyi érdekelt félnek haladéktalanul, de legkésőbb az e rendelet 3. cikkének (2) bekezdésében meghatározott időpontig fel kell vennie a kapcsolatot a Bizottsággal. Az e rendelet 3. cikkének (2) bekezdésében meghatározott határidő valamennyi érdekelt félre vonatkozik.

                     (13)

                     A Kínai Népköztársaság hatóságai értesítést fognak kapni a vizsgálat megindításáról.

               b)   Információgyűjtés és meghallgatások

                     (14)

                     A Bizottság felkéri az összes érdekelt felet, köztük az uniós gazdasági ágazatot, az importőröket és az érintett szervezeteket, hogy írásban ismertessék álláspontjukat és állításaikat támasszák alá bizonyítékokkal, azzal, hogy ezeket a beadványokat a 3. cikk (2) bekezdésében meghatározott határidőn belül kell benyújtani. Emellett a Bizottság meghallgatást szervezhet az érdekelt felek számára, amennyiben azok írásban olyan kérelmet nyújtanak be, amelyben bemutatják, hogy meghallgatásukat különleges okok indokolják.

               c)   Mentesség a behozatal nyilvántartásba vétele vagy az intézkedések alól

                     (15)

                     Az alaprendelet 13. cikkének (4) bekezdésével összhangban a vizsgált termék behozatala mentesülhet a nyilvántartásba vétel vagy egyéb intézkedések hatálya alól, ha a behozatal nem jelenti a meglévő intézkedések kijátszását.

               F.   NYILVÁNTARTÁSBA VÉTEL

                     (16)

                     Az alaprendelet 14. cikkének (5) bekezdése alapján a vizsgált termék behozatalára nyilvántartásbavételi kötelezettséget kell bevezetni annak biztosítása érdekében, hogy amennyiben a vizsgálat kijátszást állapít meg, már a behozatalra vonatkozó nyilvántartásbavételi kötelezettség bevezetésének napjától megfelelő mértékű dömpingellenes vámokat lehessen kivetni.

               G.   HATÁRIDŐK

                     (17)

                     A felelősségteljes ügyvitel érdekében meg kell állapítani azokat a határidőket, amelyeken belül:

                                 —

                                 az érdekelt felek jelentkezhetnek a Bizottságnál, kifejthetik írásban álláspontjukat, benyújthatják kitöltött kérdőíveiket, vagy más, a vizsgálat során figyelembe veendő információkat szolgáltathatnak,

                                 —

                                 az érdekelt felek írásban kérhetik a Bizottság előtti meghallgatásukat.

                     (18)

                     A Bizottság felhívja a figyelmet arra, hogy az alaprendeletben megállapított eljárási jogok gyakorlása attól függ, hogy a felek az e rendelet 3. cikkében megjelölt határidőn belül jelentkeznek-e.

               H.   AZ EGYÜTTMŰKÖDÉS HIÁNYA

                     (19)

                     Abban az esetben, ha az érdekelt felek valamelyike megtagadja a szükséges információkhoz való hozzáférést, vagy nem szolgáltatja ezeket az információkat határidőn belül, illetve ha a vizsgálatot jelentősen hátráltatja, az alaprendelet 18. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

                     (20)

                     Ha megállapítást nyer, hogy az érdekelt felek valamelyike hamis vagy félrevezető információkat szolgáltatott, ezeket az információkat figyelmen kívül kell hagyni, és a Bizottság az alaprendelet 18. cikkének megfelelően a rendelkezésre álló tényekre támaszkodhat.

                     (21)

                     Ha az érdekelt felek valamelyike nem, vagy csak részben működik együtt, és ezért a ténymegállapítások alapjául az alaprendelet 18. cikkének megfelelően a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               I.   A VIZSGÁLAT IDŐKERETEI

                     (22)

                     A vizsgálat az alaprendelet 13. cikke (3) bekezdésének megfelelően az e rendelet hatálybalépésétől számított kilenc hónapon belül zárul le.

               J.   A SZEMÉLYES ADATOK KEZELÉSE

                     (23)

                     A Bizottság felhívja a figyelmet arra, hogy az e vizsgálat során gyűjtött valamennyi személyes adatot a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról szóló (EU) 2018/1725 európai parlamenti és tanácsi rendeletnek (3) megfelelően kezeli.

                     (24)

                     A Bizottság piacvédelmi tevékenysége során végzett személyesadat-kezelésről a magánszemélyeket tájékoztató adatvédelmi nyilatkozat megtekinthető a Kereskedelmi Főigazgatóság honlapján: http://ec.europa.eu/trade/policy/accessing-markets/trade-defence/.

               K.   MEGHALLGATÓ TISZTVISELŐ

                     (25)

                     Az érdekelt felek kérhetik a kereskedelmi ügyekben eljáró meghallgató tisztviselő közreműködését. A meghallgató tisztviselő az eljárás folyamán megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint az érdekelt felek vagy harmadik felek által a védelemhez való joguk gyakorlásával összefüggésben benyújtott kérelmeket.

                     (26)

                     A meghallgató tisztviselő meghallgatásokat szervezhet, és közvetíthet az érdekelt fél vagy felek és a Bizottság szolgálatai között annak érdekében, hogy az érdekelt felek maradéktalanul gyakorolhassák a védelemhez való jogukat.

                     (27)

                     A meghallgató tisztviselő általi meghallgatás iránti kérelmet írásban, indoklással együtt kell benyújtani. A meghallgató tisztviselő megvizsgálja a kérelmek indokait. Ilyen meghallgatásra csak akkor kerülhet sor, ha az adott kérdést nem sikerült a Bizottság szolgálataival kellő időben rendezni.

                     (28)

                     A kérelmeket kellő időben, indokolatlan késedelem és az eljárás szabályszerű lefolytatásának veszélyeztetése nélkül kell benyújtani. Ezt szem előtt tartva az érdekelt feleknek a meghallgató tisztviselő közbenjárását a közbenjárásra okot adó esemény bekövetkezése után a lehető leghamarabb kérniük kell. A meghallgató tisztviselő általi meghallgatás kérésére főszabályként a Bizottság szolgálatai általi meghallgatás iránti kérelmekre vonatkozóan a 3. cikkben meghatározott időkereteket kell értelemszerűen alkalmazni. Ha a meghallgatás iránti kérelmet nem a rendelkezésre álló időkereteken belül nyújtják be, a meghallgató tisztviselő megvizsgálja a késve beérkező kérelem indokait, a benne felvetett kérdések jellegét és e kérdéseknek a védelemhez való jog gyakorlására kifejtett hatását, továbbá figyelembe veszi a megfelelő ügyintézéshez és a vizsgálat időben történő lezárásához fűződő érdeket.

                     (29)

                     További információk, valamint a meghallgató tisztviselő elérhetősége és internetes oldalai a Kereskedelmi Főigazgatóság honlapján találhatók: http://ec.europa.eu/trade/trade-policy-and-you/contacts/hearing-officer/,

               ELFOGADTA EZT A RENDELETET:

            1. cikk
            A Bizottság az (EU) 2016/1036 rendelet 13. cikke (3) bekezdésének megfelelően vizsgálatot indít annak megállapítása érdekében, hogy a Kínai Népköztársaságból származó és az alábbi jellemzőkkel rendelkező, vasból vagy ötvözött acélból vagy ötvözetlen acélból készült, síkhengerelt termékeknek az Unióba irányuló behozatalával megvalósul-e az (EU) 2018/186 bizottsági végrehajtási rendelettel bevezetett intézkedések kijátszása: tűzihorganyzással cinkkel és/vagy alumíniummal, de nem más fémmel lemezelve vagy bevonva; kémiailag passziválva; kiegészítő felületi kezeléssel – például olajozással vagy szigeteléssel – vagy anélkül; amelyek: legfeljebb 0,5 tömegszázalék széntartalommal, legfeljebb 1,1 tömegszázalék alumíniumtartalommal, legfeljebb 0,12 tömegszázalék nióbiumtartalommal, legfeljebb 0,17 tömegszázalék titántartalommal és legfeljebb 0,15 tömegszázalék vanádiumtartalommal rendelkeznek; tekercsben, méretre vágott lemezekben és keskeny szalagokban kiszerelve, mely termékek jelenleg az ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 KN-kód alá tartoznak (TARIC-kódok: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) (a továbbiakban: egyes korrózióálló acélok).
            A következők nem tartoznak a termékkörbe:

                        —

                        a rozsdamentes acélból, a szilícium-elektromos acélból és a gyorsacélból készült termékek,

                        —

                        a melegen hengerelt vagy hidegen hengerelt (hidegen tömörített), de tovább meg nem munkált termékek,

                        —

                        a fenti (2) preambulumbekezdésben meghatározott érintett termék.

            2. cikk
            Az (EU) 2016/1036 rendelet 13. cikkének (3) bekezdése és 14. cikkének (5) bekezdése alapján a vámhatóságok megteszik az e rendelet 1. cikkében meghatározott, Unióba irányuló behozatal nyilvántartásba vételéhez szükséges lépéseket.
            A nyilvántartásba vételt e rendelet hatálybalépése után kilenc hónappal meg kell szüntetni.
            A Bizottság rendelet útján utasíthatja a vámhatóságokat, hogy többé ne vegyék nyilvántartásba az olyan exportőrök/gyártók által előállított termékek Unióba irányuló behozatalát, amelyek mentességet igényeltek a nyilvántartásba vétel alól, majd amelyekről megállapítást nyert, hogy teljesítik a mentességhez szükséges feltételeket.

            3. cikk

               (1)   A kérdőívek egy példánya elérhető a Kereskedelmi Főigazgatóság honlapján: http://trade.ec.europa.eu/tdi/case_details.cfm?id=2409.

               (2)   Ahhoz, hogy az érdekelt felek előterjesztéseit a vizsgálat során figyelembe lehessen venni, a feleknek – eltérő rendelkezés hiányában – az e rendelet hatálybalépésének napjától számított 37 napon belül jelentkezniük kell a Bizottságnál, írásban ki kell fejteniük álláspontjukat, be kell nyújtaniuk kitöltött kérdőíveiket, illetve a Bizottság rendelkezésére kell bocsátaniuk a birtokukban lévő egyéb információkat.

               (3)   Az érdekelt felek ugyanezen a 37 napos határidőn belül kérhetik a Bizottság előtti meghallgatásukat is.

               (4)   A Bizottsághoz piacvédelmi vizsgálatok céljára csak szerzői jogi védelem alatt nem álló információk nyújthatók be. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

               (5)   Az érdekelt felek által benyújtott valamennyi olyan írásbeli beadványt – beleértve az e rendeletben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Limited” (korlátozott hozzáférésű) jelöléssel kell ellátni (4).

               (6)   A „Limited” jelöléssel ellátott információkat benyújtó érdekelt feleknek azokról az (EU) 2016/1036 rendelet 19. cikkének (2) bekezdése értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle. Amennyiben a bizalmas információt benyújtó érdekelt fél nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja.

               (7)   A Bizottság felkéri az érdekelt feleket, hogy minden beadványukat és kérelmüket a TRON.tdi platformon (https://tron.trade.ec.europa.eu/tron/TDI) keresztül – a meghatalmazásokat és a tanúsítványokat szkennelt formában mellékelve – nyújtsák be, kivéve a terjedelmes válaszokat, amelyeket CD-R/DVD lemezen személyesen vagy könyvelt levélpostai küldeményben kell benyújtani.
               A TRON.tdi platformhoz való hozzáféréshez az érdekelt feleknek EU Login fiókkal kell rendelkezniük. A regisztrációval és a TRON.tdi platform használatával kapcsolatos teljes iránymutatás megtalálható a következő weboldalon: https://webgate.ec.europa.eu/tron/resources/documents/gettingStarted.pdf.
               A TRON.tdi platform vagy az e-mail használatával az érdekelt felek elfogadják a Kereskedelmi Főigazgatóság honlapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2011/june/tradoc_148003.pdf.
               Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre irányadó elveket megtalálják a fent említett, az érdekelt felekkel folytatott kommunikációra vonatkozó útmutatóban.
               A Bizottság levelezési címe:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           TRON.tdi: https://tron.trade.ec.europa.eu/tron/TDI

                     E-mail-címek: TRADE-R705-CORROSION-RESISTANT-STEELS@ec.europa.eu

            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 25-én.

                  a Bizottság részéről

                  az elnök

               Jean-Claude JUNCKER

            (1)  HL L 176., 2016.6.30., 21. o.

            (2)  A BIZOTTSÁG (EU) 2018/186 VÉGREHAJTÁSI RENDELETE (2018. február 7.) a Kínai Népköztársaságból származó egyes korrózióálló acélok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 34., 2018.2.8., 16. o.).

            (3)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

            (4)  A „Limited” jelöléssel ellátott dokumentum az alaprendelet 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.


title: A Bizottság (EU) 2020/107 végrehajtási rendelete (2020. január 23.) a ponceau 4R kutyák, macskák és díszhalak takarmány-adalékanyagaként történő engedélyezéséről (EGT-vonatkozású szöveg)

text:
                  24.1.2020

                  HU

                  Az Európai Unió Hivatalos Lapja

                  L 19/18

         A BIZOTTSÁG (EU) 2020/107 VÉGREHAJTÁSI RENDELETE
         (2020. január 23.)
         a ponceau 4R kutyák, macskák és díszhalak takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az 1831/2003/EK rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A 70/524/EGK irányelvvel összhangban a „színezékek, beleértve a pigmenteket is” csoportjának az „egyéb színezékek” rovatába sorolt ponceau 4R-t időbeli korlátozás nélkül engedélyezték díszhalak takarmány-adalékanyagaként. Szintén időbeli korlátozás nélkül engedélyezték a „színezékek, beleértve a pigmenteket is” csoportjának a „közösségi szabályok által élelmiszer-színezésre engedélyezett színezőanyagok” rovatába sorolt takarmány-adalékanyagként kutyák és macskák számára. Az adalékanyagot ezt követően – az 1831/2003/EK rendelet 10. cikke (1) bekezdése b) pontjának megfelelően – meglévő termékként felvették a takarmány-adalékanyagok nyilvántartásába.

                     (3)

                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a ponceau 4R díszhalak, valamint kutyák és macskák takarmány-adalékanyagaként történő engedélyezésére vonatkozóan. A kérelmező az adalékanyagnak az „érzékszervi tulajdonságokat javító adalékanyag” adalékanyag-kategóriába, valamint a „színezékek” funkcionális csoportba való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2018. március 6-i véleményében (3) megállapította, hogy a ponceau 4R a javasolt felhasználási feltételek mellett nincs káros hatással az állati egészségre. Arra a következtetésre jutott továbbá, hogy az adalékanyagnak való, belélegzés általi expozíció veszélyesnek tekinthető az adalékanyag felhasználója számára, és hogy nem vonható le következtetés a bőr- vagy szemirritáló és bőrszenzibilizációs hatására vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A 429/2008/EK bizottsági rendeletnek (4) megfelelően a környezeti kockázatbecslés I. szakasza megállapította, hogy a ponceau 4R AC-t a nem élelmiszer-termelő állatok takarmány-adalékanyagaként a jelentős környezeti hatás valószínűtlensége miatt fel kell menteni a további értékelés alól, figyelembe véve, hogy a Hatóság a fent említett véleményében nem állapított meg tudományosan megalapozott kockázatokat. A Hatóság azt is megállapította, hogy a szóban forgó, élelmiszerekben való használatra is engedélyezett adalékanyag hatékonyságával kapcsolatban vélhetően nincs szükség több bizonyítékra, mivel az adalékanyag az élelmiszerekben ugyanazt a szerepet tölti be, mint a takarmányokban. A Hatóság ugyanakkor – tekintettel a takarmányok széles skálájára – további bizonyítékot kért. A kérelmező egy 50 mg/kg mennyiséget tartalmazó, tipikus takarmánymátrixban igazolta a hatásosságot, ugyanakkor jelezte, hogy más mátrixok esetében (a kedvtelésből tartott állatok eledelének színe a csaknem fehértől a sötétbarnáig terjedhet) alacsonyabb szintek is alkalmazhatók, különösen a halvány mátrixokban (a kérelmező a dokumentációban bizonyítékot szolgáltatott az alacsonyabb szintekre vonatkozóan). Mivel a Hatóság által az adalékanyagra vonatkozóan ajánlott határérték megközelítőleg megegyezik a különféle élelmiszer-terméktípusok tekintetében az engedélyezett határértékekkel, a Bizottság kellően bizonyítottnak ítéli a szóban forgó anyag hatásosságát. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A ponceau 4R értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.

                     (6)

                     Mivel semmilyen biztonsági ok nem indokolja az érintett anyagok engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és a „színezékek” funkcionális csoportba tartozó anyag takarmány-adalékanyagként történő használata a mellékletben meghatározott feltételek mellett engedélyezett.

            2. cikk
            Átmeneti intézkedések

               (1)   A mellékletben meghatározott anyag és az azt tartalmazó előkeverékek, amelyeket 2020. augusztus 13. előtt állítottak elő és címkéztek fel a 2020. február 13. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

               (2)   A mellékletben szereplő anyagot tartalmazó takarmány-alapanyagok és takarmánykeverékek, amelyeket 2022. február 13. előtt állítottak elő és címkéztek fel a 2020. február 13. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. január 23-án.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  The EFSA Journal (2018); 16(3):5222.

            (4)  A Bizottság 429/2008/EK rendelete (2008. április 25.) az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról (HL L 133., 2008.5.22., 1. o.).

            MELLÉKLET

                        Az adalékanyag azonosító száma

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg hatóanyag/kg 12 %-os nedvességtartalmú teljes értékű takarmányban

                           Kategória: érzékszervi tulajdonságokat javító adalékanyagok. Funkcionális csoport: színezékek, i. a takarmányt megszínező vagy annak színét helyreállító anyagok

                        2a124

                        Ponceau 4R

                           Az adalékanyag összetétele:

                        a ponceau 4R fő összetevője a nátriumsó.
                        Szilárd forma (por vagy granulátum)

                        Macskák

                        —

                        —

                        31

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel, bőrvédő eszközökkel, szájvédővel és védőmaszkkal kell használni.

                        2030. február 13.

                           Az adalékanyag hatóanyagának nátriumsóként való jellemzése

                        A ponceau 4R főtömegében trinátrium-2-hidroxi-1-(4-szulfonáto-1-naftil-azo)-naftalin-6,8-diszulfonátból és mellékszínezékekből, valamint nátrium-kloridból és/vagy nátrium-szulfátból mint színtelen alkotórészből áll.
                        A kalcium- és a káliumsó szintén megengedett.
                        Kémiai képlet: C20H11N2O10S3Na3

                        Kémiai szintézissel előállított szilárd forma (por vagy granulátum)
                        CAS-szám: 2611-82-7
                        Tisztasági kritériumok

                                    —

                                    az összes színezőanyag nátriumsóként számítva: ≥ 80 % (vizsgálat);

                                    —

                                    kiegészítő színezőanyag: ≤ 1 %;

                                    —

                                    a színezőanyagoktól különböző szerves vegyületek: ≤ 0,5 %;

                                    —

                                    nem szulfonált elsőrendű aromás aminok (anilinként számítva): ≤ 0,01 %.

                           Analitikai módszer
                            (1)

                        A takarmány-adalékanyagban található teljes ponceau 4R színezőanyag-tartalmának meghatározására:
                        spektrofotometria 505 nm-en és titrálás titán-kloriddal a FAO JECFA Combined Compendium for Food Additive Specifications (Analitikai módszerek, 4. kötet) kiadványára hivatkozó 231/2012/EU bizottsági rendeletben leírtak szerint; és a 11. sz. monográfia (2011) „Ponceau 4R”.
                        A ponceau 4R takarmányokban való aktivitásának számszerű meghatározására:
                        nagy teljesítményű folyadék-kromatográfiával kapcsolt tandem tömegspektrometria (LC-MS/MS)

                        Kutyák

                        —

                        —

                        37

                           Kategória: érzékszervi tulajdonságokat javító adalékanyagok. Funkcionális csoport: színezékek, iii. a díszhalak vagy -madarak színét kedvezően befolyásoló anyagok

                        2a124

                        Ponceau 4R

                           Az adalékanyag összetétele

                        a ponceau 4R fő összetevője a nátriumsó.
                        Szilárd forma (por vagy granulátum)

                        Díszhalak

                        —

                        —

                        137

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel, bőrvédő eszközökkel, szájvédővel és védőmaszkkal kell használni.

                        2030. február 13.

                           Az adalékanyag hatóanyagának nátriumsóként való jellemzése

                        A ponceau 4R főtömegében trinátrium-2-hidroxi-1-(4-szulfonáto-1-naftil-azo)-naftalin-6,8-diszulfonátból és mellékszínezékekből, valamint nátrium-kloridból és/vagy nátrium-szulfátból mint színtelen alkotórészből áll.
                        A kalcium- és a káliumsó szintén megengedett.
                        Kémiai képlet: C20H11N2O10S3Na3

                        Kémiai szintézissel előállított szilárd forma (por vagy granulátum)
                        CAS-szám: 2611-82-7
                        Tisztasági kritériumok

                                    —

                                    az összes színezőanyag nátriumsóként számítva: ≥ 80 % (vizsgálat);

                                    —

                                    kiegészítő színezőanyag: ≤ 1 %;

                                    —

                                    a színezőanyagoktól különböző szerves vegyületek: ≤ 0,5 %;

                                    —

                                    nem szulfonált elsőrendű aromás aminok (anilinként számítva): ≤ 0,01 %.

                           Analitikai módszer
                            (1)

                        A takarmány-adalékanyagban található teljes ponceau 4R színezőanyag-tartalmának meghatározására:
                        spektrofotometria 505 nm-en és titrálás titán-kloriddal a FAO JECFA Combined Compendium for Food Additive Specifications (Analitikai módszerek, 4. kötet) kiadványára hivatkozó 231/2012/EU bizottsági rendeletben leírtak szerint; és a 11. sz. monográfia (2011) „Ponceau 4R”.
                        A ponceau 4R takarmányokban való aktivitásának számszerű meghatározására:
                        nagy teljesítményű folyadék-kromatográfiával kapcsolt tandem tömegspektrometria (LC-MS/MS)

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/104 Végrehajtási Rendelete (2020. január 23.) a Kínai Népköztársaságból, a Tajvanról és az Indonéziából származó egyes melegen hengerelt rozsdamentesacél-lemezek és -tekercsek behozatalára vonatkozó nyilvántartásbavételi kötelezettség bevezetéséről

text:
                  24.1.2020

                  HU

                  Az Európai Unió Hivatalos Lapja

                  L 19/5

         A BIZOTTSÁG (EU) 2020/104 VÉGREHAJTÁSI RENDELETE
         (2020. január 23.)
         a Kínai Népköztársaságból, a Tajvanról és az Indonéziából származó egyes melegen hengerelt rozsdamentesacél-lemezek és -tekercsek behozatalára vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 14. cikke (5) bekezdésére,
         a tagállamok tájékoztatását követően,
         mivel:

                     (1)

                     Egy, az Eurofer, az Európai Acélszövetség (a továbbiakban: panaszos) által 2019. június 28-án az egyes melegen hengerelt rozsdamentesacél-lemezek és -tekercsek teljes uniós termelését képviselő négy uniós gyártó nevében benyújtott panasz nyomán az Európai Bizottság (a továbbiakban: Bizottság) egy, az Európai Unió Hivatalos Lapjában közzétett értesítés (2) (a továbbiakban: az eljárás megindításáról szóló értesítés) útján 2019. augusztus 12-én bejelentette, hogy dömpingellenes eljárást (a továbbiakban: eljárás) indít a Kínai Népköztársaságból (a továbbiakban: Kína), a Tajvanról és az Indonéziából származó egyes melegen hengerelt rozsdamentesacél-lemezek és -tekercsek Unióba érkező behozatalával kapcsolatban.

                     (2)

                     A Bizottság 2019. október 10-én bejelentette, hogy ugyanezen, Kínából és Indonéziából származó termék Unióba érkező behozatalával kapcsolatban az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendelet (3) (a szubvencióellenes alaprendelet) 10. cikke alapján szubvencióellenes eljárást (párhuzamos szubvencióellenes eljárás) indít (4).

               1.   AZ ÉRINTETT TERMÉK ÉS A HASONLÓ TERMÉK

                     (3)

                     A nyilvántartásbavételi kötelezettség tárgyát képező termék: rozsdamentes acélból készült síkhengerelt termékek, tekercsben is (ideértve a méretre vágott és a keskeny szalagokban kiszerelt termékeket is), melegen hengerelve, de tovább nem megmunkálva, kivéve a nem tekercsben lévő, legalább 600 mm szélességű, 10 mm-nél nagyobb vastagságú termékeket (a továbbiakban: érintett termék). Ezek a termékek jelenleg a 7219 11, 7219 12, 7219 13, 7219 14, 7219 22, 7219 23, 7219 24, 7220 11 és 7220 12 HR-kódok alá tartoznak. A megadott HR-kódok csak tájékoztató jellegűek.

               2.   KÉRELEM

                     (4)

                     A panaszos már a panaszában kérte a behozatalok nyilvántartásba vételét. A panaszos 2019. október 31-én az alaprendelet 14. cikkének (5) bekezdése alapján külön nyilvántartásbavételi kérelmet is benyújtott az ezen eljárás tárgyát képező behozatalok tekintetében. A panaszos annak érdekében kérte az érintett termék behozatalára vonatkozóan a nyilvántartásbavételi kötelezettség bevezetését, hogy az intézkedéseket később a nyilvántartásba vétel megkezdésének napjától lehessen az érintett behozatalokra alkalmazni. A panaszos 2019. november 22-én és december 10-én kiegészítő információkkal szolgált a kérelemmel kapcsolatban.

                     (5)

                     Az érintett termék egyik, a dömpingellenes eljárásban együttműködő felhasználója, a Marcegaglia Specialties (a továbbiakban: Marcegaglia) 2019. november 14-én észrevételeket fogalmazott meg a panaszos által a behozatalok nyilvántartásba vétele érdekében benyújtott kérelemhez.

               3.   A NYILVÁNTARTÁSBA VÉTEL INDOKOLÁSA

                     (6)

                     Az alaprendelet 14. cikkének (5) bekezdése szerint a Bizottság utasíthatja a vámhatóságokat a behozatalok nyilvántartásba vételéhez szükséges lépések megtételére annak érdekében, hogy az intézkedéseket később a nyilvántartásba vétel megkezdésének napjától lehessen az érintett behozatalokra alkalmazni. A behozatalok nyilvántartásba vételére vonatkozó kötelezettség az uniós gazdasági ágazatnak az intézkedés indokoltságát elegendő mértékben bizonyító kérelmére vezethető be.

                     (7)

                     A panaszos szerint a nyilvántartásba vételt az indokolja, hogy a Kínából, a Tajvanról és az Indonéziából származó érintett termék dömpingelt formában érkezik az Unióba. A panaszos előadta, hogy az alacsony áron egyre gyorsuló ütemben érkező behozatal jelentős kárt okoz az uniós gazdasági ágazatnak, ugyanis a készletfelhalmozás lehetővé tételével rontja az esetleg kivetendő végleges vámok javító hatását.

                     (8)

                     A Bizottság az alaprendelet 10. cikkének (4) bekezdése tükrében megvizsgálta a kérelmet. A Bizottság ellenőrizte, hogy az importőröknek tudomásuk volt-e vagy tudniuk kellett volna-e a dömpingről, annak mértékéről és a vélt vagy megállapított kárról. Emellett azt is megvizsgálta, hogy a behozatal jelentős mértékben tovább nőtt-e, és emiatt – a növekedés időzítése és mértéke, valamint az egyéb körülmények figyelembevételével – valószínűsíthető-e az alkalmazandó végleges dömpingellenes vám javító hatásának súlyos romlása.

               3.1.   Az importőrök tudomása a dömpingről, annak mértékéről, valamint a vélt kárról

                     (9)

                     Az eljárás megindításáról 2019. augusztus 12-én közzétett értesítés kiemelte, hogy a számított dömpingkülönbözetek mindegyik ország esetében jelentősek. Összességében és a panaszos által megjelölt 15,1–54,3 %-os dömpingkülönbözeteket is figyelembe véve a panaszban ismertetett bizonyítékok az eljárás e szakaszában kellőképpen alátámasztják azt az állítást, hogy az exportáló gyártók dömpinget folytatnak.

                     (10)

                     A panasz az uniós gazdasági ágazatot érő vélt kárt illetően is elegendő bizonyítékkal szolgált: bemutatta az uniós gazdasági ágazat piaci részesedésének visszaesését, valamint más fontos teljesítménymutatóinak romlását.

                     (11)

                     Minthogy az eljárás megindításáról szóló értesítés megjelent az Európai Unió Hivatalos Lapjában, tartalma az összes importőr számára nyilvánosan elérhető. Továbbá az importőrök – mint a vizsgálatban érdekelt felek – hozzáféréssel rendelkeznek a panasz nem bizalmas változatához és az ügy nem bizalmas irataihoz. Ebből következően a Bizottság úgy ítélte meg, hogy az importőrök, amelyek a szakmában tapasztaltnak számítanak, ily módon tudomást szereztek vagy szerezhettek volna a dömping vélt fennállásáról és mértékéről, valamint a vélt kárról. (5)

                     (12)

                     Ennek alapján a Bizottság arra a következtetésre jutott, hogy a nyilvántartásba vétel első feltétele teljesül.

               3.2.   A behozatal jelentős mértékű további növekedése

                     (13)

                     A Bizottság e feltétel teljesülését az érintett termékre vonatkozóan összegyűjtött információk felhasználásával, a Surveillance 2 adatbázisban rendelkezésre álló statisztikai adatok alapján elemezte. A behozatali volumeneknek a nyilvántartásbavételi kérelem elbírálása céljából történő elemzéséhez 2019 novemberéig (ezt a hónapot is beleértve) álltak rendelkezésre teljes statisztikai adatok. A Bizottság úgy ítélte meg, hogy a vizsgálat megindításának hónapjától, 2019 augusztusától a legutóbbi időszakig, 2019 novemberéig tartó időszak behozatali adatait indokolt figyelembe venni, és ezeket a volumenadatokat a vizsgálati időszakban tapasztalt volumenekkel indokolt összehasonlítani. A 2019 augusztusától 2019 novemberéig tartó időszak behozatali adatait az előző év hasonló időszakának behozatali adataival nem tűnt indokoltnak összehasonlítani, mert az ügy irataiban semmi sem utalt arra, hogy az egyes melegen hengerelt rozsdamentesacél-lemezek és -tekercsek behozatala szezonális ingadozást mutat. Az érintett országokból érkező behozatalok a következőképpen alakultak:

                        Az érintett országokból érkező behozatalok volumene (tonna)

                                 Származás

                                 Vizsgálati időszak

                                    Havi átlag

                                 Az eljárás megindítása utáni időszak (*1)

                                    Havi átlag

                                 Δ
                                 Vizsgálati időszak kontra az eljárás megindítása utáni időszak

                                    Kína

                                 220 705

                                 18 392

                                 110 568

                                 27 642

                                 +50

                                    Indonézia

                                 107 107

                                 8 926

                                 9 011

                                 2 253

                                 –75 %

                                    Tajvan

                                 36 542

                                 3 045

                                 13 932

                                 3 483

                                 +14 %

                                    Az érintett országok

                                 364 354

                                 30 363

                                 133 511

                                 33 378

                                 +10 %

                     (14)

                     E statisztikai adatok alapján a Bizottság megállapította, hogy az egyes melegen hengerelt rozsdamentesacél-lemezeknek és -tekercseknek az érintett országokból az Unióba érkező átlagos havi volumene a 2019 szeptemberétől 2019 novemberéig tartó időszakban, tehát az eljárás megindítása után 10 %-kal nagyobb volt a vizsgálati időszakban az Unióba érkező átlagos havi volumennél.

                     (15)

                     A több érintett országra kiterjedő vizsgálatok keretében a Bizottság a fenti preambulumbekezdésekben ismertetett elemzés keretében attól függően összesíti vagy sem az érintett országokból érkező behozatalt, hogy az alapként szolgáló vizsgálatban a behozatalok összesítése mellett döntött-e. A Bizottság emellett figyelembe vette azt is, hogy a Törvényszéknek a Stemcor-ügyben hozott ítélete szerint a behozatalnak az alaprendelet 10. cikke (4) bekezdésének d) pontja értelmében vett „jelentős mértékű további növekedését” átfogóan kell értékelni annak meghatározása céljából, hogy az együttesen figyelembe vett behozatalok – az érintett importőrök egyéni és szubjektív helyzetének figyelembevétele nélkül – valószínűsíthetően komolyan rontják-e a végleges dömpingellenes vám javító hatását, és ennélfogva további kárt okoznak-e az uniós gazdasági ágazatnak. (6) Ahogyan arról a fenti táblázat tanúskodik, nem merül fel kétség azzal kapcsolatban, hogy bekövetkezett-e az érintett országokból érkező összesített behozatal jelentős mértékű további növekedése.

                     (16)

                     A Marcegaglia szerint a behozatal jelentős mértékű további növekedését a panaszos beadványa nem támasztotta alá kellőképpen, és az valószínűtlen is az egyes acéltermékekre alkalmazandó védővámkontingensek (7) (a továbbiakban: kontingensek) miatt, amelyek egyebek mellett az érintett termékre is vonatkoznak, és amelyek mindegyik érintett ország esetében a vizsgálati időszakban tapasztalt exportvolumeneknél jóval alacsonyabb szinten vannak megállapítva. A kontingenseken felül behozott mennyiségekre 25 %-os védővámot kell fizetni. Ezért a Marcegaglia szerint az érintett termék behozatalai várhatóan a kontingensek által meghatározott szintre fognak csökkenni, amely 25 %-kal alacsonyabb a vizsgálati időszakban tapasztalt behozatali volumennél. A Marcegaglia szerint továbbá noha a behozatali volumen 2019 júliusában és augusztusában túllépte – illetve általában véve bármely hónapban túllépheti – ezeket a havi átlagokat, ebből nem következik, hogy a behozatal valószínűsíthetően nőni fog.

                     (17)

                     A Bizottság emlékeztetni kíván arra, hogy a szóban forgó kontingensek nem a megszabott szint feletti behozatalok tilalmát jelentik, hanem csupán azt, hogy ezek a behozatalok 25 %-os kiegészítő értékvám hatálya alá tartoznak. Ez azt jelenti, hogy az importőrök a védővám megfizetése mellett az alkalmazandó küszöbértéket jóval meghaladó mennyiségekben is importálhatják az érintett terméket. Az érintett termékre alkalmazandó vámkontingensek azzal függnek össze, hogy az uniós gazdaság védelemre szorul a komoly kár bekövetkezésével szemben. A behozatalban e vizsgálat megindítása után bekövetkező azonos mértékű növekedés – a megállapított jelentős kár miatt és az eredményes korrekció iránti igényre való tekintettel – a bevezetendő vám visszaható hatályú beszedését vonhatja maga után. Továbbá a panaszos által becsült dömping- és kárkülönbözetek nagysága miatt (lásd a (30) preambulumbekezdést) előfordulhat, hogy a 25 %-os védővám nem bizonyul elegendőnek a dömping és a kár teljes ellentételezéséhez. Ebből következően aligha valószínű, hogy a 25 %-os vám visszatartja az importőröket a további mennyiségek behozatalától.

                     (18)

                     A Marcegaglia észrevételei kapcsán a Bizottság arra is fel kívánja hívni a figyelmet, hogy e rendelet a behozatalok nyilvántartásba vételére vonatkozik, és független attól, hogy a későbbiekben a Bizottság a dömpingellenes vámok beszedése mellett dönt-e, ez a döntés ugyanis az esetleges végleges vámok kivetésekor lesz esedékes.

                     (19)

                     A fentiek alapján, az érintett terméknek az érintett országokból érkező behozatala tekintetében tapasztalt jelentős mértékű további növekedést figyelembe véve a Bizottság arra a következtetésre jutott, hogy a nyilvántartásba vétel második feltétele is teljesül.

               3.3.   A vám javító hatásának romlása

                     (20)

                     A Bizottságnak az eljárás e szakaszában elegendő bizonyíték áll rendelkezésére arra vonatkozóan, hogy a tovább csökkenő áron érkező behozatal folyamatos növekedése máris további kárt okoz.

                     (21)

                     A (14) és a (15) preambulumbekezdésben megállapítottak szerint elegendő bizonyíték áll rendelkezésre az érintett termék behozatalának jelentős mértékű növekedésére vonatkozóan.

                     (22)

                     Emellett az ügy kapcsán nincs arra utaló bizonyíték, hogy a vizsgálat megindítása óta emelkedtek volna az árak. Éppen ellenkezőleg: a Surveillance 2 nyilvánosan elérhető adatbázis tanúsága szerint az érintett terméknek az érintett országokból érkező behozatalai a 2019 augusztusától 2019 novemberéig tartó időszakban 1 %-kal alacsonyabb egységre vetített átlagos érték mellett valósultak meg, mint a vizsgálati időszakban.

                     (23)

                     Emellett nyilvántartásbavételi kérelmében a panaszos rámutatott arra, hogy az uniós gazdasági ágazat helyzetének rohamos romlása, amelyet a panasz a 2018. év második félévére vonatkozóan megállapított, 2019 első félévében is folytatódott: tovább csökkent a termelés, és nőtt a behozatalokhoz társuló áralákínálás. Kérelmében a panaszos olyan bizonyítékokat is bemutatott, amelyek arra utalnak, hogy a helyzet azóta csak súlyosbodott; ennek alátámasztására a panaszos egyebek mellett arra hivatkozott, hogy a különböző uniós gyártók 2019 júliusa óta négy – eltérő jellegű – szerkezetátalakítást is bejelentettek, amelyek több száz munkavállaló munkahelyét érintik.

                     (24)

                     Ebből következően a behozataloknak a (14) és a (15) preambulumbekezdésben említett további jelentős növekedése máris súlyosan rontaná az esetleg kivetendő végleges vám javító hatását, ha az nem kerülne visszaható hatállyal alkalmazásra.

                     (25)

                     Ezért a Bizottság arra a következtetésre jutott, hogy a kérelem dömpinggel kapcsolatos része tekintetében a nyilvántartásba vétel harmadik feltétele is teljesül.

               4.   ELJÁRÁS

                     (26)

                     A fentiek alapján a Bizottság megállapította, hogy elegendő bizonyíték áll rendelkezésre a vizsgált termék behozatalára vonatkozó nyilvántartásbavételi kötelezettségnek az alaprendelet 14. cikkének (5) bekezdésével összhangban történő bevezetéséhez.

                     (27)

                     A Bizottság felkéri az érdekelt feleket, hogy ismertessék írásban és támasszák alá bizonyítékokkal álláspontjukat. Emellett a Bizottság meghallgatást szervezhet az érdekelt felek számára, amennyiben azok írásban olyan kérelmet nyújtanak be, amelyben bemutatják, hogy meghallgatásukat különleges okok indokolják.

               5.   NYILVÁNTARTÁSBA VÉTEL

                     (28)

                     Annak érdekében, hogy amennyiben a vizsgálat ténymegállapításai alapján dömpingellenes és/vagy kiegyenlítő vámok kerülnek kivetésre, ezek a vámok a szükséges feltételek teljesülése esetén – az irányadó rendelkezésekkel összhangban – visszaható hatállyal is kivethetőek legyenek a nyilvántartásba vett behozatalokra, az alaprendelet 14. cikkének (5) bekezdése alapján az érintett termék behozatalait nyilvántartásba kell venni.

                     (29)

                     A jövőbeni kötelezettségek a vizsgálat ténymegállapításain fognak alapulni. A vizsgálat e szakaszában az esetleges kötelezettségek mértéke nem becsülhető meg.

                     (30)

                     Kína tekintetében a dömpingellenes vizsgálat megindítása érdekében benyújtott panaszban foglalt becslések szerint az érintett termék esetében az átlagos dömpingkülönbözet 54,3 %-ra, az átlagos alulértékesítési különbözet pedig 29,1 %-ra tehető. A lehetséges jövőbeli kötelezettség az e szintek kisebbikének megfelelő összegben, tehát az érintett termék CIF-alapon meghatározott importértékének 29,1 %-ával megegyező szinten állapítható meg. Ugyanakkor ha a Bizottság megállapítja az alaprendelet 7. cikkének (2a) és (2b) bekezdésében foglalt feltételek teljesülését, vagyis azt, hogy az uniós gazdaságot érő kár mértékét a dömpingkülönbözet tükrözi, a lehetséges jövőbeli kötelezettség az alaprendelet 9. cikkének (4) bekezdésével összhangban a dömpingkülönbözet szintjén, azaz 54,3 %-os szinten állapítható meg. Indonézia tekintetében a dömpingellenes vizsgálat megindítása érdekében benyújtott panaszban foglalt becslések szerint az érintett termék esetében az átlagos dömpingkülönbözet 32,2 %-ra, az átlagos alulértékesítési különbözet pedig 39,8 %-ra tehető. A lehetséges jövőbeli kötelezettség az e szintek kisebbikének megfelelő összegben, tehát az érintett termék CIF-alapon meghatározott importértékének 32,2 %-ával megegyező szinten kerül megállapításra. Ugyanakkor ha a Bizottság megállapítja az alaprendelet 7. cikkének (2a) és (2b) bekezdésében foglalt feltételek teljesülését, vagyis azt, hogy az uniós gazdaságot érő kár mértékét a dömpingkülönbözet tükrözi, a lehetséges jövőbeli kötelezettség a dömpingkülönbözet szintjén állapítható meg. Tajvan tekintetében a dömpingellenes vizsgálat megindítása érdekében benyújtott panaszban foglalt becslések szerint az érintett termék esetében az átlagos dömpingkülönbözet 15,1 %-ra, az átlagos alulértékesítési különbözet pedig 20,7 %-ra tehető. A lehetséges jövőbeli kötelezettség az e szintek kisebbikének megfelelő összegben, tehát az érintett termék CIF-alapon meghatározott importértékének 15,1 %-ával megegyező szinten kerül megállapításra.

               6.   A SZEMÉLYES ADATOK KEZELÉSE

                     (31)

                     A Bizottság a nyilvántartásba vétellel összefüggésben gyűjtött személyes adatokat a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725/EK európai parlamenti és tanácsi rendeletnek (8) megfelelően fogja kezelni,

               ELFOGADTA EZT A RENDELETET:

            1. cikk
            A Bizottság az (EU) 2016/1036 rendelet 14. cikkének (5) bekezdése alapján utasítja a vámhatóságokat a Kínai Népköztársaságból, a Tajvanról és az Indonéziából származó, jelenleg a 7219 11, 7219 12, 7219 13, 7219 14, 7219 22, 7219 23, 7219 24, 7220 11 és 7220 12 HR-kódok alá tartozó, következőképpen meghatározott termék Unióba érkező behozatalainak nyilvántartásba vételéhez szükséges lépések megtételére: rozsdamentes acélból készült síkhengerelt termékek, tekercsben is (ideértve a méretre vágott és a keskeny szalagokban kiszerelt termékeket is), melegen hengerelve, de tovább nem megmunkálva, kivéve a nem tekercsben lévő, legalább 600 mm szélességű, 10 mm-nél nagyobb vastagságú termékeket.
            A nyilvántartásba vételt e rendelet hatálybalépése után kilenc hónappal meg kell szüntetni.
            A Bizottság felkéri az érdekelt feleket, hogy az e rendelet kihirdetésétől számított 21 napon belül ismertessék írásban álláspontjukat, állításaikat támasszák alá bizonyítékokkal, illetve kérelmezzék meghallgatásukat.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.

            Kelt Brüsszelben, 2020. január 23-án.

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 21. o.

            (2)  Értesítés a Kínai Népköztársaságból, Tajvanról és Indonéziából származó egyes melegen hengerelt rozsdamentes acéllemezek és -tekercsek behozatalára vonatkozó dömpingellenes eljárás megindításáról (HL C 269. I, 2019.8.12., 1. o.).

            (3)  HL L 176., 2016.6.30., 55. o.

            (4)  Értesítés a Kínai Népköztársaságból és Indonéziából származó egyes melegen hengerelt rozsdamentes acéllemezek és -tekercsek behozatalára vonatkozó szubvencióellenes eljárás megindításáról (HL C 342., 2019.10.10., 18. o.).

            (5)  Lásd a Törvényszék (második tanács) 2019. május 8-i ítéletét, Stemcor kontra Európai Bizottság, T-749/16, 56. pont.

            (*1)  2019. augusztus – 2019. november.

            Forrás: Surveillance 2 adatbázis.

            (6)  A Törvényszék (második tanács) 2019. május 8-i ítélete, Stemcor kontra Európai Bizottság, T-749/16, 86. pont.

            (7)  A Bizottság (EU) 2019/159 végrehajtási rendelete (2019. január 31.) az egyes acéltermékek behozatalára vonatkozó végleges védintézkedések bevezetéséről (HL L 31., 2019.2.1., 27. o.), a 2019. szeptember 26-i (EU) 2019/1590 bizottsági végrehajtási rendelettel (HL L 248., 2019.9.27., 28. o.) módosított változatában.

            (8)  HL L 295., 2018.11.21., 39. o.


title: A Bizottság (EU) 2020/148 végrehajtási rendelete (2020. február 3.) a robenidin-hidroklorid (Robenz 66G) brojlercsirkék takarmány-adalékanyagaként történő engedélyezéséről, valamint az 1800/2004/EK rendelet módosításáról (az engedély jogosultja: Zoetis SA) (EGT-vonatkozású szöveg)

text:
                  5.2.2020

                  HU

                  Az Európai Unió Hivatalos Lapja

                  L 33/1

         A BIZOTTSÁG (EU) 2020/148 VÉGREHAJTÁSI RENDELETE
         (2020. február 3.)
         a robenidin-hidroklorid (Robenz 66G) brojlercsirkék takarmány-adalékanyagaként történő engedélyezéséről, valamint az 1800/2004/EK rendelet módosításáról (az engedély jogosultja: Zoetis SA)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (2)

                     A robenidin-hidroklorid (Robenz 66G) készítmény brojlercsirkék takarmány-adalékanyagaként való felhasználását a 70/524/EGK irányelvvel összhangban az 1800/2004/EK bizottsági rendelet (3) engedélyezte. Az említett készítményt ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

                     (3)

                     Az 1831/2003/EK rendelet 7. cikkével összefüggésben értelmezett 10. cikkének (2) bekezdésével összhangban kérelmet nyújtottak be a robenidin-hidroklorid (Robenz 66G) brojlercsirkék takarmány-adalékanyagaként történő újraértékelése iránt. A kérelmező az adalékanyagnak a „kokcidiosztatikumok és hisztomonosztatikumok” adalékanyag-kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. január 24-i véleményében (4) arra a következtetésre jutott, hogy a robenidin-hidroklorid (Robenz 66G) a javasolt felhasználási feltételek mellett nincs káros hatással sem az állati és emberi egészségre, sem a környezetre. A Hatóság álláspontja szerint az adalékanyag hatékony a brojlercsirkékben előforduló kokcidiózissal szemben. A Hatóság úgy ítélte meg, hogy szükség van az Eimeria spp. forgalomba hozatal utáni helyszíni nyomonkövetésére, lehetőleg az engedélyezési időszak későbbi szakaszában. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     A robenidin-hidroklorid (Robenz 66G) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az újraértékelés következményeként az 1800/2004/EK rendeletet ennek megfelelően módosítani kell.

                     (7)

                     Mivel semmilyen biztonsági ok nem teszi szükségessé az engedélyezési feltételekre vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, a „kokcidiosztatikumok és hisztomonosztatikumok” adalékanyag-kategóriába tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Az 1800/2004/EK rendelet a következőképpen módosul:

                        1.

                        A 2. cikket el kell hagyni.

                        2.

                        A mellékletet el kell hagyni.

            3. cikk
            A mellékletben szereplő készítmény és az azt tartalmazó takarmányok, amelyeket 2020. augusztus 25. előtt állítottak elő és címkéztek a 2020. február 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 3-án.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  A Bizottság 1800/2004/EK rendelete (2004. október 15.) a „Kokcidiosztatikumok és egyéb gyógyászati anyagok” csoportjába tartozó „Cycostat 66 G” takarmány-adalékanyag 10 évre szóló engedélyezéséről (HL L 317., 2004.10.16., 37. o.).

            (4)  EFSA Journal 2019; 17(3):5613.

            MELLÉKLET

                           Az adalékanyag azonosító száma

                           Az engedély jogosultjának neve

                           Adalékanyag (kereskedelmi név)

                           Összetétel, kémiai képlet, leírás

                           Állatfaj vagy -kategória

                           Maximális életkor

                           Legkisebb tartalom

                           Legnagyobb tartalom

                           Egyéb rendelkezések

                           Az engedély lejárta

                           Maradékanyag-határértékek (MRL-ek) az adott állati eredetű élelmiszerben

                           mg hatóanyag/kg 12 %-os nedvességtartalmú teljes értékű takarmányban

                           Adalékanyag-kategória: Kokcidiosztatikumok és hisztomonosztatikumok

                        5a758

                        Zoetis SA

                        Robenidin-
                        hidroklorid
                        (Robenz 66G)

                           Az adalékanyag összetétele:
                        Robenidin-hidroklorid: 66 g/kg
                        Lignoszulfonát: 40 g/kg
                        Kalcium-szulfát-dihidrát: 894 g/kg

                        Brojlercsirkék

                        –

                        36

                        36

                                    1.

                                    Az adalékanyagot a vágást megelőző legalább öt napban tilos alkalmazni.

                                    2.

                                    Az adalékanyag előkeverék formájában keverendő a takarmánykeverékbe.

                                    3.

                                    Az adalékanyagot tilos keverni más kokcidiosztatikumokkal.

                                    4.

                                    Az engedély jogosultjának forgalomba hozatalt követő felügyeleti programokat kell végrehajtania a következőkre vonatkozóan: a baktériumokkal és az Eimeria spp.-vel szembeni rezisztencia

                                    5.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a készítmény alkalmazásából fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközzel kell használni.

                        2030. február 5.

                        800 μg robenidin-hidroklorid/kg nedves máj.
                        350 μg robenidin-hidroklorid/kg nedves vese.
                        200 μg robenidin-hidroklorid/kg nedves izom.
                        1 300  μg robenidin-hidroklorid/kg nedves bőr/zsír.

                           Hatóanyag:
                        Robenidin-hidroklorid, C15H13Cl2N5
                           .HCl,
                        1,3-bisz[(p-klórbenzilidén)-amino]-
                        guanidin-hidroklorid (97 %)
                        CAS-szám: 25875-50-7,
                        Kapcsolódó szennyeződések:

                                    —

                                    N,N’,N”-trisz[(p-klórbenzilidén)-amino]guanidin (TRIS) ≤ 0,5 %

                                    —

                                    bisz-(4-klórbenzilidén)hidrazin (AZIN) ≤ 0,5 %

                                    —

                                    ismeretlen szennyeződés ≤ 1 % (egyedi ismeretlen szennyeződés ≤ 0,2 %)

                        Analitikai módszer  (1)

                        A takarmány-adalékanyag és az előkeverékek robenidin-hidroklorid-tartalmának meghatározására: nagy teljesítményű folyadékkromatográfia UV-detektálással (HPLC-UV)
                        A takarmányok robenidin-hidroklorid-tartalmának meghatározására: nagy teljesítményű folyadékkromatográfia UV-detektálással (HPLC-UV) – 152/2009/EK bizottsági rendelet
                        A szövetek robenidin-hidroklorid-tartalmának meghatározására: fordított fázisú, nagy teljesítményű folyadékkromatográfia tripla kvadrupól tömegspektrométerrel (RP-HPLC-MS/MS) társítva, vagy bármely ezzel egyenértékű, a 2002/657/EK bizottsági határozatban meghatározott követelményeknek megfelelő módszer.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/149 végrehajtási rendelete (2020. február 4.) a Saccharomyces cerevisiae CNCM I-1077 bárányok és lovak takarmány-adalékanyagaként történő engedélyezésének megújításáról, valamint az 1293/2008/EK és a 910/2009/EK rendelet hatályon kívül helyezéséről (az engedély jogosultja: Danstar Ferment AG; képviselője az Európai Unióban a Lallemand SAS) (EGT-vonatkozású szöveg)

text:
                  5.2.2020

                  HU

                  Az Európai Unió Hivatalos Lapja

                  L 33/5

         A BIZOTTSÁG (EU) 2020/149 VÉGREHAJTÁSI RENDELETE
         (2020. február 4.)
         a Saccharomyces cerevisiae CNCM I-1077 bárányok és lovak takarmány-adalékanyagaként történő engedélyezésének megújításáról, valamint az 1293/2008/EK és a 910/2009/EK rendelet hatályon kívül helyezéséről (az engedély jogosultja: Danstar Ferment AG; képviselője az Európai Unióban a Lallemand SAS)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának vagy megújításának feltételeiről és eljárásairól.

                     (2)

                     A Saccharomyces cerevisiae CNCM I-1077 takarmány-adalékanyagaként való felhasználását 10 évre engedélyezte bárányok esetében az 1293/2008/EK bizottsági rendelet (2), lovak esetében pedig a 910/2009/EK bizottsági rendelet (3).

                     (3)

                     Az említett engedély jogosultja kérelmet nyújtott be a Saccharomyces cerevisiae CNCM I-1077 bárányok és lovak takarmány-adalékanyagaként való engedélyezésének megújítása iránt, kérelmezve, hogy az adalékanyagot az „állattenyésztésben alkalmazott adalékanyagok” kategóriába sorolják. A kérelemhez csatolták az 1831/2003/EK rendelet 14. cikkének (2) bekezdésében előírt adatokat és dokumentumokat.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. február 26-i véleményében (4) megállapította, hogy a kérelmező által szolgáltatott adatok alapján az adalékanyag megfelel az engedélyezés feltételeinek. A Hatóság arra a következtetésre jutott, hogy a Saccharomyces cerevisiae CNCM I-1077 az engedélyezett felhasználási feltételek mellett biztonságos marad a célállatok, a fogyasztók és a felhasználók számára, valamint a környezet szempontjából. A Hatóság ugyanakkor azt is megállapította, hogy az adalékanyag szemirritálónak minősül. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.

                     (5)

                     A Saccharomyces cerevisiae CNCM I-1077 értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyagra megadott engedélyt az e rendelet mellékletében meghatározottak szerint meg kell újítani.

                     (6)

                     A Saccharomyces cerevisiae CNCM I-1077 takarmány-adalékanyagként való engedélyezésének az e rendelet mellékletében megállapított feltételek szerinti megújítása következtében az 1293/2008/EK és a 910/2009/EK rendeletet hatályon kívül kell helyezni.

                     (7)

                     mivel semmilyen biztonsági ok nem teszi szükségessé az e rendelet által bevezetett módosítások azonnali alkalmazását, helyénvaló átmeneti időszakot biztosítani, amelynek során a Saccharomyces cerevisiae CNCM I-1077 készítmény meglévő, az e rendelet hatálybalépésének napja előtt alkalmazandó szabályoknak megfelelő készletei azok kimerüléséig továbbra is forgalomba hozhatók és felhasználhatók.

                     (8)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és bárányok esetében a „bélflóra-stabilizálók”, lovak esetében pedig az „emészthetőséget fokozó anyagok” funkcionális csoportba tartozó adalékanyagra megadott engedély a mellékletben meghatározott feltételek mellett megújításra kerül.

            2. cikk
            Az 1293/2008/EK rendelet és a 910/2009/EK rendelet hatályát veszti.

            3. cikk
            A 910/2009/EK rendeletben meghatározott Saccharomyces cerevisiae CNCM I-1077 és az azt tartalmazó előkeverékek és takarmánykeverék, amelyeket 2020. február 25. előtt állítottak elő és címkéztek a 2020. február 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            4. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 4-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Bizottság 1293/2008/EK rendelete (2008. december 18.) a Saccharomyces cerevisiae CNCM I-1077 (Levucell SC20 és Levucell SC10 ME) takarmányadalékként való engedélyezéséről (HL L 340., 2008.12.19., 38. o.).

            (3)  A Bizottság 910/2009/EK rendelete (2009. szeptember 29.) a Saccharomyces cerevisia CNCM I-1077 készítmény lovaknak szánt takarmány-adalékanyagként történő új felhasználásának engedélyezéséről (az engedély jogosultja: Danstar Ferment AG) (HL L 257., 2009.9.30., 7. o.).

            (4)  EFSA Journal 2019;17(3):5639.

            Melléklet

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyag.

                        4b1711

                        Danstar Ferment AG, amelyet a Lallemand SAS képvisel

                           Saccharomyces cerevisiae CNCM I-1077

                           Az adalékanyag összetétele:

                           Saccharomyces cerevisiae CNCM I-1077 készítmény, amely legalább az alábbiakat tartalmazza:

                                    —

                                    1 × 1010 CFU/g adalékanyag (bevonattal ellátott formában);

                                    —

                                    2 × 1010 CFU/g adalékanyag (bevonat nélküli formában).

                           A hatóanyag jellemzése

                        Életképes Saccharomyces cerevisiae CNCM I-1077 sejtek

                           Analitikai módszer
                            (1)

                        Számlálás: élesztőkivonat-dextróz-klóramfenikol agart alkalmazó lemezöntéses módszer (EN15789:2009)
                        Azonosítás: polimeráz láncreakció (PCR) módszer (CEN/TS 15790:2008)

                        Lovak

                        –

                        3,0 × 109

                        –

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között szemvédővel kell használni.

                        2030.2.25.

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1711

                        Danstar Ferment AG, amelyet a Lallemand SAS képvisel

                           Saccharomyces cerevisiae CNCM I-1077

                           Az adalékanyag összetétele:

                           Saccharomyces cerevisiae CNCM I-1077 készítmény, amely legalább az alábbiakat tartalmazza:

                                    —

                                    1 × 1010 CFU/g adalékanyag (bevonattal ellátott formában);

                                    —

                                    2 × 1010 CFU/g adalékanyag (bevonat nélküli formában).

                           A hatóanyag jellemzése

                        Életképes Saccharomyces cerevisiae CNCM I-1077 sejtek

                           Analitikai módszer
                            (1)

                        Számlálás: élesztőkivonat-dextróz-klóramfenikol agart alkalmazó lemezöntéses módszer (EN15789:2009)
                        Azonosítás: polimeráz láncreakció (PCR) módszer (CEN/TS 15790:2008)

                        Bárányok

                        –

                        3,0 × 109

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között szemvédővel kell használni.

                        2030.2.25.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports